ইন্দ্রিয়ের মাধ্যমে স্বাদ, স্পর্শ, ঘ্রাণ, শব্দ ও দর্শন ছাড়াও সূক্ষ্ম অনুধাবন ক্ষমতা আমাদের রয়েছে। যেমন আমরা খাবারে স্বাদের সামান্য তারতম্যও বুঝতে পারি, পরিবেশ অস্পষ্ট বদলে যাওয়া ধরতে পারি। এ সামর্থ্য আমাদের সুস্বাদু পুষ্টিকর খাবার চিনতে সাহায্য করে। কোনটা খাওয়া যাবে আর কোনটা অখাদ্য তা নির্ধারণ করা আমাদের জন্য কঠিন নয়। খাবারে পুষ্টিগুণ থাকলেও তাতে ক্ষতিকর পদার্থ থাকতেই পারে। যেমন পচা ফলে উচ্চ-পুষ্টি রয়েছে, কিন্তু মরণঘাতী ব্যক্টেরিয়া থাকাও অস্বাভাবিক নয়। প্রাণীদের এধরণের বিপদ থেকে রক্ষা করার জন্য প্রকৃতিতে অজস্র ছোট ছোট সংবেদনশীল আণবিক-যন্ত্র তৈরি হয়েছে। এদের মধ্যে একটি হলো ট্র্যপা-১ (TRPA1)।